Legal Document

Category: 61

Text:
75. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ42/2475 της 6/26 Αυγ. 1981  (ΦΕΚ Β’ 492) (Διόρθ. Σφαλμ. στο ΦΕΚ Β’ 580/23  Σεπτ. 1981) Περί αυξήσεως των υπό του Ταμείου Συντάξεως και Αυτασφαλίσεως Υγειονομικών καταβαλλομένων Συντάξεων. ΄Εχοντας υπόψη: 1)Τις διατάξεις της παρ. 1 του άρθρ. 4 σε συνδυασμό με την παρ. 2 του άρθρ. 7 του Νόμ. 982/79 «περί τροποποιήσεως και συμπληρώσεως της περί ΤΣΑΥ νομοθεσίας και ετέρων τινών διατάξεων» (ΦΕΚ 239/20.10.79 τ.Α’). 2)Το άρθρ. 30 του Νόμ. 1027/20.2.80 «περί τροποποιήσεως και συμπληρώσεως της περί ΤΕΒΕ νομοθεσίας και ετέρων τινών διατάξεων» (ΦΕΚ 49/26.2.80 τ.Α’). 3.Τη 1029/16.5.80 κοινή απόφαση του Πρωθυπουργού και του Υπουργού Κοιν. Υπηρεσιών «περί αναθέσεως αρμοδιοτήτων στους Υφυπουργούς Κοιν. Υπηρεσιών» (ΦΕΚ 491/1980 τ.Β’). 4)Την 390/23.6.81 απόφαση του Δ.Σ. του ΤΣΑΥ που λήφθηκε κατά την 24η Συνεδρίαση αυτού και υποβλήθηκε με την 28140/6483/7.7.81 αναφορά του Ταμείου. 5)Τη γνώμη του παρά το Υπουργείο Κοινωνικών Υπηρεσιών λειτουργούντος Συμβουλίου Κοινωνικής Ασφαλείας την ληφθείσα κατά την 26η/17.7.81 συνεδρίαση αυτού αποφασίζουμε: Εγκρίνουμε την από 23 Ιουν. 1981 απόφαση του Διοικητικού Συμβουλίου του Ταμείου Συντάξεων και Αυτασφαλίσεως Υγειονομικών (ΤΣΑΥ) περί αυξήσεως από 1ης Ιουλ. 1981 των καταβαλλομένων από το εν λόγω Ταμείο συντάξεων κατά ποσοστό 10% επί των ποσών που έχουν διαμορφωθεί μετά την εφαρμογή των διατάξεων της πρώτης περιπτώσεως της παρ. 1 του άρθρ. 7 του Νόμ. 982/79 ως και της Φ. 42/591/24.2.1981 αποφάσεώς μας (ΦΕΚ 133/10.3.81 τ.Β’). (Μετά τη σελ. 696, 30(α) Σελ. 696, 31 Τεύχος 780- Σελ. 95 101 Καταστατικοί Νόμοι-Τ.Σ.Α.Υ. 34.Η.α.74α-75